**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.386/12(prot. Nr.12, 15.§) |

Par zemesgabala Ģenerāļa Baloža ielā,

blakus nekustamajam īpašumam

Katedrāles ielā 11, daļas nomas līguma

darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu un pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot SIA "Labi nami" 2021.gada 3.septembra iesniegumu, 2016.gada 9.novembra zemes nomas pārjaunojuma līgumu, kas 2020.gada 12.martā noslēgts starp Liepājas pilsētas pašvaldību un SIA "Labi nami", Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 27.septembra priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt SIA "Labi nami" (reģistrācijas Nr.42103083920; juridiskā adrese: Krišjāņa Barona iela 8-1N, Liepāja), kā dzīvojamās mājas Katedrāles ielā 11 pārvaldniekam (apsaimniekotājam), līguma par zemesgabala Ģenerāļa Baloža ielā, Liepājā (kadastra apzīmējums 1700 002 0657), blakus nekustamajam īpašumam Katedrāles ielā 11, daļas 1366 kv.m platībā iznomāšanu termiņu uz laiku līdz 2026.gada 8.novembrim teritorijas labiekārtošanai un autostāvvietu izveidošanai mājas Katedrāles ielā 11 iedzīvotājiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2020.gada 12.martā noslēgtajā 2016.gada 9.novembra zemes nomas pārjaunojuma līgumā grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2026.gada 8.novembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja SIA "Labi nami", kā dzīvojamās mājas Katedrāles ielā 11 pārvaldnieka (apsaimniekotāja), vainas dēļ grozījums 2020.gada 12.martā noslēgtajā zemes nomas pārjaunojuma līgumā par zemesgabala Ģenerāļa Baloža ielā daļas nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |